Rikunarita-ORG/Wikinium huggingface dataset:
# Ανώτερα φυτά

| Αγγειακά φυτά Χρονικό πλαίσιο απολιθωμάτων: Μέση Σιλούρια εώς πρόσφατα |
| --- |
|  |
| Συστηματική ταξινόμηση |
|

|  |  |
| --- | --- |
| Βασίλειο: | Φυτά  |

 |
| **Διαιρέσεις**  |
|  |
| * Μη σποροφόρα φυτά
	+ †Rhyniophyta
	+ †Ζωστηροφυλλόφυτα (Zosterophyllophyta)
	+ Λυκοποδιόφυτα (Lycopodiophyta)
	+ †Τριμεροφυτόφυτα (Trimerophytophyta)
	+ Πτεριδόφυτα (Pteridophyta)
* Superdivision Σπερματόφυτα (Spermatophyta)
	+ †Πτεριδοσπερματόφυτα (Pteridospermatophyta)
	+ Πευκόφυτα (Pinophyta)
	+ Κυκαδόφυτα (Cycadophyta)
	+ Γκιγκόφυτα (Ginkgophyta)
	+ Γνητόφυτα (Gnetophyta)
	+ Αγγειόσπερμα (Magnoliophyta ή Angiospermae)
 |

Στη Βοτανική με τον όρο **αγγειακά φυτά** (αγγλ. vascular plants) ή **ανώτερα φυτά** (αγγλ. higher plants), επίσης γνωστά ως **Τραχειόφυτα** (Tracheophyta), χαρακτηρίζονται όλα εκείνα τα φυτά που ο πολλαπλασιασμός τους γίνεται με σπέρματα και τα οποία καλούνται σήμερα σπερματόφυτα.

Τα φυτά αυτά, ο Σουηδός βοτανολόγος Κάρολος Λινναίος (1707 - 1778), στην προσπάθειά του στην ταξινόμηση των φυτών, τα ονόμασε "*φανερόγαμα*" σε αντιδιαστολή προς τα βακτήρια, τα φύκη, τους μύκητες, τα βρυόφυτα και τα πτεριδόφυτα τα οποία ονόμασε "*κρυπτόγαμα*" επειδή ακόμα στην εποχή του ήταν άγνωστος ο τρόπος της αναπαραγωγής τους. Σημειώνεται ότι τα κρυπτόγαμα προηγήθηκαν στη βιολογική εξέλιξη των φανερογάμων κατά πολλά εκατομμύρια χρόνια, δηλαδή ενώ τα πρώτα άρχισαν να εμφανίζονται στην πρωτεροζωική εποχή (προ 600 εκατ. ετών), τα δεύτερα άρχισαν να εμφανίζονται μόλις στη μεσοζωική εποχή (προ 150 εκατ. χρόνια).

Τα Σπερματόφυτα τα οποία και ονομάζονται ανθόφυτα διαιρούνται σε δύο μεγάλες βασικές κατηγορίες: τα γυμνόσπερμα και τα αγγειόσπερμα.

Σήμερα το φυτικό βασίλειο περιλαμβάνει περίπου 170.000 διαφορετικά είδη ανωτέρων φυτών.
# Σπερματόφυτα

Σπερματόφυτα
Τα **σπερματόφυτα** είναι φυτά στα οποία το γονιμοποιημένο ωάριο (σπερμοβλάστης) μετατρέπεται σε σπόρο. Αντιστοιχούν προς τα λεγόμενα **φανερόγαμα** (γυμνόσπερμα και αγγειόσπερμα) που αναπαράγονται με σπέρματα, *σε αντίθεση* με τα **σποριόφυτα** (θαλλόφυτα, βρυόφυτα, πτεριδόφυτα) στα οποία το όργανο της αγενούς αναπαραγωγής είναι το σπόριο.
# Μονοκοτυλήδονο

Μονοκοτυλήδονο (αριστερά) και δικοτυλήδονο (δεξιά) φυτό
**Μονοκοτυλήδονο** είναι το φυτό του οποίου ο σπόρος ή το έμβρυο έχει μόνο ένα εμβρυακό φύλλο ή *κοτυληδόνα*. Τα μονοκοτυλήδονα ή *μονοκότυλα* φυτά είναι η δεύτερη μεγαλύτερη κλάση των αγγειόσπερμων φυτών· η άλλη είναι τα δικοτυλήδονα.

Η κοτυληδόνα στα μονοκοτυλήδονα φυτά χρησιμεύει για την πρόσληψη χρήσιμων ουσιών από το ενδοσπέρμιο.

Τα περισσότερα μονοκοτυλήδονα φυτά είναι μικρά και ποώδη, ενώ λίγα είναι θάμνοι ή δέντρα. Τα φύλλα τους είναι γραμμοειδή ή ελλειπτικά και συνήθως φέρουν κολεό, έχουν παράλληλη νεύρωση και οι βλαστοί τους έχουν διάσπαρτες αγγειώδεις δεσμίδες. Το περιάνθιο είναι ομοιόχρωμο με τον ανθό, ενώ σε αρκετές περιπτώσεις δεν υπάρχει. Η ρίζα τους έχει μικρή διάρκεια ζωής και αντικαθίσταται από άλλα ριζώματα. Οι βλαστοί τους δεν αυξάνονται δευτερογενώς κατά πάχος και η διάκριση του φλοιού είναι δύσκολη ακόμα και στις περιπτώσεις που αυτός είναι κούφιος, όπως στο καλάμι.

Τα μονοκοτυλήδονα είναι φυτά εξαιρετικά χρήσιμα στον άνθρωπο γιατί δίνουν τροφή (σιτηρά, κρεμμύδι, σκόρδο, φοίνικες), έλαια, κλωστικές ίνες ενώ είναι και όμορφα καλλωπιστικά φυτά (ορχιδέα, ζουμπούλι, τουλίπα κ.λ.π.). Ανάμεσα στις διάφορες ταξινομίες και υποοικογένειες των μονοκοτυλήδονων, υπάρχουν και φυτά εξαιρετικά μεγάλων διαστάσεων όπως το Amorphophallus titanum της Σουμάτρας στην Ινδονησία.

## Ταξινόμηση

### Συστηματική κατά Wettstein

Στο σύστημα του Wettstein (1935), η ομοταξία των μονοκοτυλήδονων φυτών (classis Monocotyledones) διαιρείτο σε 9 τάξεις :

1. Ελόβια (ordo Helobiae),
2. Κυπειρώδη (ordo Cyperales),
3. Γύνανδρα (ordo Gynandrae),
4. Σκιταμινώδη (ordo Scitamineae),
5. Πανδανώδη (ordo Pandanales),
6. Λειριανθή (ordo Liliiflorae),
7. Λεπυρανθή (ordo Glumiflorae),
8. Σπαδικανθή (ordo Spadiciflorae), και
9. Φαρινώδη (ordo Farinales ή Enantioblastae).

## Παραπομπές
# Πόα

Η **πόα** είναι φυτό με βλαστό μαλακό και πράσινο, σε αντίθεση με τα ξυλώδη. Η διατήρηση του σχήματος οφείλεται κυρίως στη σπαργή των κυττάρων και λιγότερο στην κυτταρίνη. Το φύλλωμα τους χρησιμοποιείται χλωρό, ξερό ή ενσιρωμένο, ως ζωοτροφή (κυρίως αγρωστώδη και ψυχανθή). Στα πολυετή ή διετή ποώδη, ο υπέργειος βλαστός ξεραίνεται τον χειμώνα και εκπτύσσονται νέοι βλαστοί και φύλλωμα την άνοιξη.

## Δείτε επίσης

* Δέντρο
* Θάμνος

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Πόα στο Wikimedia Commons
* Λεξιλογικός ορισμός του πόα  στο Βικιλεξικό
# Μεσημβρινή Αφρική

Μεσημβρινή Αφρική|   Μεσημβρινή Αφρική (υποπεριοχή ΟΗΕ)
  γεωγραφικός νότος της Αφρικής μαζί με υποπεριοχή ΟΗΕ
  Κοινότητα για την Ανάπτυξη της Μεσημβρινής Αφρικής (ΚΑΜΑ)
 |
| Έκταση | 2.694.543 χλμ.2 |
| Πληθυσμός | 73.139.000 |
| Πυκνότητα | 27,1 κατ./τ.χλμ. |
| Χώρες | * Εσουατίνι  (Μπαμπάνε)
* Λεσότο  (Μαζέρου)
* Μποτσουάνα  (Γκαμπορόνε)
* Ναμίμπια  (Βίντχουκ)
* Νότια Αφρική  (Πρετόρια)
 |

Ως **Μεσημβρινή Αφρική** (ενίοτε αναφέρεται και ως **νότια** ή **Νότια Αφρική**, με τη γεωγραφική έννοια) αποκαλείται η νότια περιοχή της αφρικανικής ηπείρου. Τα κράτη της Μεσημβρινής Αφρικής, όπως ορίζονται από τα Ηνωμένα Έθνη, περιλαμβάνουν το Εσουατίνι, το Λεσότο, την Μποτσουάνα, τη Ναμίμπια και τη Νότια Αφρική. Ο πληθυσμός της, σύμφωνα με τη μέση εκτίμηση πληθυσμού των Ηνωμένων Εθνών για το 2024, εκτιμάται σε 73.139.000 κατοίκους, αποτελώντας το 4,8% του συνολικού πληθυσμού της Αφρικής και το 0,90% του παγκόσμιου πληθυσμού. Η Μεσημβρινή Αφρική περιλαμβάνει και την Ανγκόλα, τη Ζάμπια, τη Ζιμπάμπουε, το Μαλάουι και τη Μοζαμβίκη, αν και η Ανγκόλα περιλαμβάνεται στην Κεντρική Αφρική και η Ζάμπια, η Ζιμπάμπουε, το Μαλάουι και η Μοζαμβίκη στην Ανατολική Αφρική. Η Τελωνειακή Ένωση της Μεσημβρινής Αφρικής (SACU) περιλαμβάνει τις πέντε χώρες της Νότιας Αφρικής ενώ η Κοινότητα για την Ανάπτυξη της Μεσημβρινής Αφρικής (αρκτικόλεξο στα αγγλικά: *SADC*· στα ελληνικά: *KAMA*) περιλαμβάνει τις πέντε χώρες της Μεσημβρινής Αφρικής μαζί με την Ανγκόλα, τη Ζάμπια, τη Ζιμπάμπουε, το Μαλάουι, τη Μοζαμβίκη, τις Κομόρες, τη Λαϊκή Δημοκρατία του Κονγκό, τη Μαδαγασκάρη, το Μαυρίκιος, τις Σεϋχέλλες και την Τανζανία.

## Δημογραφικά στοιχεία

| Χώρα | Έκταση (τ.χλμ.) | Πληθυσμός (2024) | Πυκνότητα πληθυσμού (κάτοικοι ανά τ.χλμ.) | Δείκτης ανθρώπινης ανάπτυξης (2019) | Πρωτεύουσα |
| --- | --- | --- | --- | --- | --- |
|  Εσουατίνι  | 17.363 | 1.243.000 | 71,6 | 0,611 | Μπαμπάνε |
|  Λεσότο  | 30.355 | 2.337.000 | 77,0 | 0,527 | Μαζέρου |
|  Μποτσουάνα  | 600.370 | 2.521.000 | 4,2 | 0,735 | Γκαμπορόνε |
|  Ναμίμπια  | 825.418 | 3.030.000 | 3,7 | 0,646 | Βίντχουκ |
|  Νότια Αφρική  | 1.221.037 | 64.007.000 | 52,4 | 0,709 | Πρετόρια |

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Μεσημβρινή Αφρική στο Wikimedia Commons
# Παντροπικός

Η Νεοτροπική οικοζώνη.
Στη βιογεωγραφία o **παντροπικός(Pantropical)* («σε όλους τους τροπικούς»), είναι η διανομή που καλύπτει τις τροπικές περιοχές όλων των ηπείρων. Τα παραδείγματα περιλαμβάνουν τα φυτικά γένη Ακακία *(Acacia)* και Μπακόπα *(Bacopa)*.

**Νεοτροπικός(Neotropical)* είναι ο ζωογεωγραφικός όρος ο οποίος καλύπτει μεγάλο τμήμα της Αμερικής, χοντρικά από το Μεξικό και την Καραϊβική έως νοτιότερα (συμπεριλαμβανομένων των κρύων περιοχών στη νοτιότερη Νότια Αμερική).

**Παλαιοτροπικός(Palaeotropical)* αναφέρεται στο γεωγραφικό περιστατικό. Για να είναι μια διανομή παλαιοτροπική, η ταξινομική βαθμίδα θα πρέπει να συμβαίνει στις τροπικές περιοχές, των ηπείρων του Παλαιού Κόσμου.

## Παραπομπές
# PubMed

PubMed|  |
| --- |
| Περιεχόμενο |
| Περιγραφή | επιστημονικά άρθρα |
| Αντικείμενο | υγεία |
| Επαφή |
| Ερευνητικό κέντρο | Αμερικανική Εθνική Ιατρική Βιβλιοθήκη (NLM) |
| Ημερομηνία έκδοσης | Ιανουάριος 1996 |
| Πρόσβαση |
| Ιστοσελίδα | www.ncbi.nlm.nih.gov/pubmed/ |
| Εργαλεία |
| Διάφορα |
| Άδεια | Η λήψη δεδομένων PubMed γίνεται από τους διακομιστές FTP της Εθνικής Βιβλιοθήκης Ιατρικής |
| Συνδέσεις | * Mesh
* PMC
* Bookshelf
* Disclaimer
 |

Η **PubMed** είναι μια μηχανή αναζήτησης με δωρεάν πρόσβαση κυρίως στη βάση δεδομένων MEDLINE με αναφορές και περιλήψεις για τις βιοεπιστήμες και τη βιοϊατρική. Η Αμερικανική Εθνική Ιατρική Βιβλιοθήκη (NLM) των Εθνικών Ινστιτούτων Υγείας διατηρεί τη βάση δεδομένων ως μέρος του συστήματος ανάκτησης πληροφοριών Entrez.

Από το 1971 έως το 1997, η online πρόσβαση στο MEDLINE γινόταν κύρια μέσω ινστιτούτων όπως οι ακαδημαϊκές βιβλιοθήκες. Η PubMed, πρωτοκυκλοφόρησε τον Ιανουάριο του 1996, διευκολύνοντας την ιδιωτική αναζήτηση της βάσης δεδομένων. Το σύστημα PubMed κυκλοφόρησε δωρεάν για το κοινό τον Ιούνιο του 1997, όταν παρουσιάστηκαν οι αναζητήσεις του μέσω του διαδικτύου σε τελετή από τον αντιπρόεδρο Al Gore.

## Περιεχόμενο

Το PubMed παρέχει έλεγχο της ποιότητας των επιστημονικών εκδόσεων. Μόνο περιοδικά που πληρούν επιστημονικά πρότυπα της PubMed για ευρετηρίαση.

Εκτός από την MEDLINE, το PubMed παρέχει πρόσβαση σε:

* παλαιότερες αναφορές από την έντυπη έκδοσή του *Index Medicus* πίσω στο 1951 και νωρίτερα.
* αναφορές σε ορισμένα περιοδικά πριν αυτά περιληφθούν στο *Index Medicus* και το MEDLINE, για παράδειγμα Science, το BMJ, και το Annals of Surgery.
* πολύ πρόσφατες καταχωρίσεις στα αρχεία για άρθρα πριν αναπροσαρμοστούν με τις θεματικές του MEDLINE και
* μια συλλογή από βιβλία πλήρους κειμένου και άλλα υποσύνολα των αρχείων ΙΝΖ.
* αναφορές του PMC.

Πολλά αρχεία του PubMed αρχεία περιέχουν συνδέσμους προς άρθρα σε πλήρες κείμενο, μερικά από τα οποία είναι ελεύθερα διαθέσιμα, συχνά στο PubMed Central] και τοπικούς καθρέφτες όπως το PubMed Central του Ηνωμένου Βασιλείου.

Πληροφορίες σχετικά με τα περιοδικά αναπροσαρμόζονται στο PubMed και βρίσκονται στον Κατάλογο της NLM

## Παραπομπές σημειώσεις

## Εξωτερικοί σύνδεσμοι

*  Επίσημος ιστότοπος
* PubMed Mobile
* PubMed Online Tutorials
* PubMed Help
* Other PubMed Search Engines Resource Guide Αρχειοθετήθηκε 2013-10-18 στο Wayback Machine.
* Comparison of PubMed mobile apps
* PubMed Customizable Email Alerts Αρχειοθετήθηκε 2016-06-16 στο Wayback Machine.
# Νάρκισσος (βοτανική)

| Νάρκισσος |
| --- |
|  Νάρκισσος |
| Συστηματική ταξινόμηση |
|

|  |  |
| --- | --- |
| Βασίλειο: | Φυτά (Plantae)  |
| Συνομοταξία: | Αγγειόσπερμα (Magnoliophyta)  |
| Ομοταξία: | Μονοκοτυλήδονα (Liliopsida)  |
| Τάξη: | Ασπαραγώδη (Asparagales)  |
| Οικογένεια: | Αμαρυλλιδοειδή (Amaryllidaceae)  |
| Γένος: | Νάρκισσος* (*Narcissus*)** L. |

 |
| Υπογένη, Είδη  |
|  |
|
Δείτε κείμενο |

Στη Βοτανική ο **Νάρκισσος** αποτελεί ιδιαίτερο γένος φυτών της οικογένειας των Αμαρυλλιδοειδών που περιλαμβάνει περί τα 40 είδη.

Είναι φυτά ποώδη, πολυετή και βολβόρριζα που απαντώνται στην Ευρώπη, Β. Αφρική και ΒΔ. Ασία. Καλλιεργούνται ως κοσμητικά για τα ωραία και εύοσμα άνθη τους καθώς και για το παραγόμενο εξ αυτών έλαιο που χρησιμοποιείται ευρύτατα στην αρωματοποιΐα. Πολλαπλασιάζονται με βολβούς που φυτεύονται νωρίς το Φθινόπωρο.

Στην Ελλάδα είναι γνωστά 6 είδη εκ των οποίων τα πλέον αξιόλογα είναι:

1. ο **Νάρκισσος ο κυπελλοφόρος**, γνωστότερο με τα ονόματα ζαμπάκι, τσαμπάκι, μανουσάκι, ματσικόριδο, μιτσικόριδο ή βούτσινο που απαντάται σε πολλές ποικιλίες. Είναι ο κατ΄ εξοχήν Νάρκισσος των αρχαίων Ελλήνων από το οποίο και κατασκεύαζαν το «*ναρκίσσινο μύρο*». Αυτό το είδος φθάνει ύψος τα 40 εκατοστά ο δε ανθοφόρος κλώνος του φέρει δέσμη 8-10 άνθη λευκά με το ανώτερο σημείο της στεφάνης κιτρινωπό.
2. ο **Νάρκισσος ο ποιητικός** (**Narcisus poeticus**) που φθάνει και αυτός σε ύψος τα 40 εκατοστά αλλά φέρει μόνο ένα άνθος λευκό με το άκρο της στεφάνης κόκκινο ή πορφυρό.
3. ο **Νάρκισσος ο όψιμος** (**Narcissus serotinus**). Αυτός φθάνει σε ύψος μόλις 25 εκατοστά περίπου και φέρει μικρά και λευκά άνθη.

Από τα εξωτικά είδη του φυτού αυτού τα πλέον αξιόλογα είναι:

1. ο **Νάρκισσος ο εύοσμος** (**Narcissus odoratus**) που φέρει μικρά κατά δέσμες άνθη, κίτρινου χρώματος.
2. ο **Νάρκισσος ο πολυανθής** (**Narcissus polyanthos**) με μικρά λευκά άνθη και
3. ο **Νάρκισσος ο βουρλοειδής** με πολύ εύωδη άνθη.

## Σύγχρονη έρευνα

Στην έρευνα της σύγχρονης φαρμακευτικής, στην αναζήτηση των συστατικών του "ναρκίσσινου μύρου" που παρασκεύαζαν οι αρχαίοι Έλληνες διαπιστώθηκε ότι οι βολβοί του Νάρκισσου είναι τοξικοί. Το δε άρωμα του άνθους του σε κλειστό χώρο όταν είναι πολλά μαζί επιφέρουν χαύνωση (νάρκωση), έτσι επαληθεύεται πως το αρχαίο εκείνο μύρο πρέπει να ήταν φαρμακευτικό. Πρόσφατα όμως ανακαλύφθηκε ότι ο Νάρκισσος περιέχει γαλανθαμίνη χαρακτηριστική ουσία που θεραπεύει την άνοια. Στη Σκωτία σήμερα συνεχίζονται οι έρευνες αν αυτή η ουσία μπορεί να παραχθεί σε ποσότητα για τη θεραπεία της νόσου Αλτσχάιμερ. Και μάλλον τα αποτελέσματα πρέπει να είναι θετικά αφού ήδη κάποιο είδος του φυτού αυτού (μάλλον του βουρλοειδή) φέρει ήδη επίσημο όνομα *Narcissus "Alois Alzheimer"*.

* Ο Νάρκισσος περιλαμβάνεται στους επίσημους πίνακες "Βοτάνων".

## Εξωτερικοί σύνδεσμοι

* «*Νάρκισσος*». *Λουλούδια της Ελλάδας*. Ανακτήθηκε στις 23 Ιουλίου 2009.
# Ευστεφία

| Ευστεφία |
| --- |
|  Το είδος *Eustephia coccinea* |
| Συστηματική ταξινόμηση |
|

|  |  |
| --- | --- |
| Βασίλειο: | Φυτά  |
| Συνομοταξία: | Αγγειόσπερμα (*Magnoliophyta*)  |
| Ομοταξία: | Μονοκοτυλήδονα (*Monocotyledons*)  |
| Τάξη: | Ασπαραγώδη (*Asparagales*)  |
| Οικογένεια: | Αμαρυλλιδοειδή (*Amaryllidaceae*)  |
| Υποοικογένεια: | Αμαρυλλιδοΐδες (*Amaryllidoideae*)  |
| Γένος: | **Ευστεφία (*Eustephia*)** Cav., 1795  |

 |

Η **ευστεφία** (λατινική-επιστημονική ονομασία *Eustephia*) είναι γένος αγγειόσπερμων μονοκοτυλήδονων φυτών της Νότιας Αμερικής. Ταξινομικώς ανήκει στην οικογένεια του νάρκισσου, τα αμαρυλλιδοειδή.

Οι ευστεφίες είναι φυτά με βολβό και γραμμικά φύλλα. Τα άνθη τους είναι κρεμαστά και σωληνοειδή. Ο αριθμός των χρωματοσωμάτων είναι 2n = 46. Το γένος καθορίσθηκε για πρώτη φορά από τον Ισπανό ταξινομιστή βοτανολόγο Αντόνιο Χοσέ Καβανίγιες το 1795

Σύμφωνα με τη σήμερα επικρατούσα ταξινομική, το γένος *Eustephia* περιλαμβανει 6 είδη, όλα ιθαγενή του Περού, με ένα είδος να συναντάται και στη Βολιβία. Τα είδη αυτά είναι τα εξής:

* *Eustephia armifera*, J.F.Macbr.
* *Eustephia coccinea*, Cav.
* *Eustephia darwinii*, Vargas («ευστεφία η δαρβίνειος»)
* *Eustephia hugoei*, Vargas
* *Eustephia kawidei*, Vargas
* *Eustephia longibracteata*, Vargas («ευστεφία η μακροβράκτιος»)

## Παραπομπές
# Wikispecies

Βικιείδη|  |
| Screenshot of species.wikimedia.org home page on 3 May 2011 |
| URL | species.wikimedia.org |
| Εμπορικό | Όχι |
| Είδος | Κατάλογος ειδών |
| Εγγραφή | Προαιρετική |
| Ιδιοκτήτης | Wikimedia Foundation |
| Δημιουργός | Benedikt Mandl (προταθέν εγχείρημα το 2004); Jimmy Wales και την κοινότητα Wikimedia |
| Έναρξη λειτουργίας | 14 Σεπτεμβρίου 2004 (2004--9-14) |

Τα Wikispecies (ή Βικιείδη) είναι ένα online wiki-εγχείρημα υποστηριζόμενο από το Wikimedia Foundation. Σκοπός του είναι να δημιουργήσει έναν συνεκτικό κατάλογο ελεύθερου περιεχομένου όλων των ειδών και απευθύνεται περισσότερο σε επιστήμονες, παρά στο γενικό κοινό.

Τα Βικιείδη διατίθενται με τις άδειες GNU και CC-BY-SA 3.0.

Ξεκίνησε το Σεπτέμβριο του 2004, με βιολόγους απ'όλο τον κόσμο που προσκλήθηκαν να συνεισφέρουν, με το εγχείρημα να έχει αναπτύξει ένα πλαίσιο περιλαμβάνοντας την Ταξινομία του Λινναίου με συνδέσμους προς τα λήμματα της Βικιπαίδειας για ξεχωριστά είδη από τον Απρίλιο του 2005.

## Παραπομπές
# Φύλο (βιολογία)

The various levels of the scientific classification system.

---

Η ιεραρχία των οκτώ κύριων ταξινομικών βαθμίδων στην Συστηματική ταξινόμηση. Οι ενδιάμεσες βαθμίδες δεν συμπεριλαμβάνονται στο σχεδιάγραμμα .
Στη βιολογία, το **φύλο** ή **ομοιογένεια** (Λατινικά: *tribus* = φύλο, δηλαδή φυλή) είναι μια ταξινομική βαθμίδα πάνω από το γένος, αλλά κάτω από την οικογένεια και την υποοικογένεια. Μερικές φορές υποδιαιρείται σε **υποφύλα** ή **υφομοιογένειες** (Λατινικά: *subtribus*).

Δεν πρέπει να συγχέεται με τον λατινικό όρο *phylum* που αναφέρεται στη βαθμίδα συνομοταξία.

## Θέση ταξινόμησης

* Οικογένεια

* Υποοικογένεια

* **Ομοιογένεια ή Φύλο Γένος

* Είδος

## Παραπομπές
# Ανθοκομία

Ένα θερμοκήπιο όπου φαίνεται η ποικιλομορφία των ανθοκομικών φυτών.Η **Ανθοκομία** αποτελεί ιδιαίτερο επιστημονικό κλάδο της Γεωπονίας με κύριο αντικείμενο έρευνας και μελέτης την καλλιέργεια και χρησιμοποίηση ανθοφόρων φυτών προς τον καλλωπισμό και τη βελτίωση του περιβάλλοντος.

Στον όρο της Ανθοκομίας για πολλούς περιλαμβάνεται και η καλλωπιστική κηποκομία, ενώ σε χώρες με ανεπτυγμένη καλλιέργεια λουλουδιών αποτελεί ιδιαίτερο κλάδο της κηποκομίας, ή κηπουρικής. Υπό αυτή τη διάκριση η ανθοκομία περιλαμβάνει την καλλιέργεια ανθοφόρων φυτών για εμπορική χρήση, είτε σε γλάστρες είτε των κομμένων λουλουδιών τους, για διακοσμήσεις και καλλωπιστικές συνθέσεις.

Η ανθοκομία ως γεωργικός κλάδος αποτελεί εξειδικευμένη δραστηριότητα με ιδιαίτερες απαιτήσεις γνώσεων και ικανοτήτων καθώς και σημαντική επένδυση σε κεφάλαια. Οι απασχολούμενοι στον κλάδο αυτό, είτε ως βοτανολόγοι είτε κυρίως ως καλλιεργητές αποκαλούνται γενικά **ανθοκόμοι**. Ως ερασιτεχνική δραστηριότητα θεωρείται από τις πλέον ευγενέστερες με ταχεία μάλιστα ανταπόδοση ικανοποίηση και απόλαυση της όποιας ενασχόλησης και δαπάνης γι αυτήν.

Γενικά η ύπαρξη χώρων πράσινου και ειδικότερα λουλουδιών τόσο σε χώρους διαμονής όσο και εργασίας αποτελεί σημαντικό παράγοντα των συνθηκών ζωής επηρεάζοντας ευμενώς την μεταξύ των ανθρώπων ψυχική διάθεση εκτός την προστασία που παρέχουν σε ρύπους του περιβάλλοντος.

Σχεδόν όλοι οι αρχαίοι λαοί φέρονται να είχαν αναγνωρίσει την αξία της ανθοκομίας όπως αυτή καταμαρτυρείται από τα διάφορα τεχνουργήματα και ζωγραφικές απεικονίσεις που έχει φέρει στο φως η αρχαιολογική σκαπάνη, όπως π.χ. ανθέμια και κιονόκρανα κορινθιακά, ή τα λωτόμορφα αιγυπτιακά κ.λπ., ενώ πολλοί υπήρξαν ερευνητές των φυτών, πρώιμοι βοτανολόγοι.

Πρώτα καλλωπιστικά φυτά που χρησιμοποιήθηκαν από τους αρχαίους λαούς ήταν τα πιο ενδιαφέροντα αυτοφυή του χώρου τους. Στη συνέχεια με την ανάπτυξη του εμπορίου, εξερευνητές και βοτανολόγοι ανέλαβαν αρχικά το εμπόριο των καλλωπιστικών φυτών. Με το πέρασμα των αιώνων άρχισαν και τα φυτά να αξιολογούνται και να αναπτύσσεται η καλλιέργεια καθώς και η μετάλλαξη αυτών με διασταυρώσεις για μεγαλύτερη εμπορική απόδοση.

Σήμερα ο αριθμός των καλλωπιστικών φυτών είναι ιδιαίτερα μεγάλος ενώ συνεχώς όλο και νέα είδη γίνονται γνωστά

## Πηγές

• "Εγκυκλοπαίδεια Πάπυρος Larousse Britannica” τομ.9ος, σελ.166.

## Εξωτερικοί σύνδεσμοι

* USDA - Εθνική Στατιστική Υπηρεσία καλλιεργειών και ανθοκομίας
* Πανεπιστήμιο της Φλόριδας
* Επιτροπή κομμένων ανθέων Καλλιφόρνιας
* Εθνικό Πανεπιστήμιο Πενσυλβάνιας - Τμήμα οπορωκηπευτικών
* Πανεπιστήμιο της Μινεσότα - Florifacts Αρχειοθετήθηκε 2023-05-29 στο Wayback Machine.
* Εθνικό Πανεπιστήμιο Β. Καρολίνας - Κέντρο Πληροφοριών Ανθοκομίας Αρχειοθετήθηκε 2016-11-27 στο Wayback Machine.
* Ανοικτός Κατάλογος Έργου: Ανθοκόμων - καλλιεργητών. Αρχειοθετήθηκε 2017-03-04 στο Wayback Machine.
# Νησιά Σίλι

Νησιά Σίλι| Isles of Scilly |
| --- |
| Τα νησιά Σίλι. |
|  |
| Γεωγραφία |
| Τοποθεσία | Κελτική θάλασσα Μάγχη Ατλαντικός Ωκεανός |
| Αρχιπέλαγος | Βρετανικά Νησιά |
| Αριθμός νήσων | 145 |
| Κύρια νησιά | 5 |
| Έκταση | 16,03 km² |
| Χώρα |
| **Ηνωμένο Βασίλειο  Αγγλία** |
| Κύριος οικισμός | Hugh Town (πληθ. 1.068) |
| Δημογραφικά |
| Πληθυσμός | 2.200 (απογραφής 2011) |
|  Σχετικά πολυμέσα |

Τα **Νησιά Σίλι** (κορνουαλικά: *Syllan* ή *Enesek Syllan*, αγγλικά: *Scilly*‎‎), είναι αρχιπέλαγος στο νοτιοδυτικό άκρο της χερσονήσου της Κορνουάλης της Μεγάλης Βρετανίας. Προς το τέλος του Μεσαίωνα, τα νησιά αυτά ήταν γνωστά στους ευρωπαίους πλοηγούς ως Σορλίνγκας, για τους Ισπανούς και Πορτογάλους, και Σόρλινγκ για τους Γάλλους. Παρά το γεγονός ότι τα νησιά Σίλι αποτελούν μέρος της κομητείας της Κορνουάλης, από το 1890 τα νησιά έχουν ξεχωριστή τοπική αρχή. Το Δουκάτο της Κορνουάλης κατέχει το μεγαλύτερο μέρος της ιδιόκτητης γης στα νησιά. Ο τουρισμός αποτελεί σημαντικό τμήμα της τοπικής οικονομίας, σε συνδυασμό με τη γεωργία.

Στην απογραφή του 2021 υπολογίστηκε ο πληθυσμός σε 2.100 κατοίκους.

Κάποτε στο νησί οι κάτοικοι μιλούσαν την κορνουαλική γλώσσα αλλά με την πάροδο των αιώνων άρχισε σταδιακά να μειώνεται η χρήση της. Συγκεκριμένα υπολογίζεται ότι στον Ύστερο Μεσαίωνα (1250 μ.Χ. - 1500 μ.Χ.) ξεκίνησε αυτή η σταδιακή μείωση στη χρήση της κορνουαλικής γλώσσας.

Δορυφορική φωτογραφία των Νήσων Σίλι
Τα κυριότερα νησιά του αρχιπελάγους είναι:

| **Νησί** | **Έκταση (τ.χλμ.)** | **Πληθυσμός (2001)** | **Κύριος οικισμός** |
| --- | --- | --- | --- |
| St Mary's | 6,29 | 1.666 | Hugh Town |
| Tresco | 2,97 | 180 | New Grimsby |
| St Martin's (με το White Island) | 2,37 | 142 | Higher Town |
| St Agnes (με το Gugh) | 1,48 | 73 | Saint Agnes |
| Bryher (με το Gweal) | 1,32 | 92 | Bryher |
| Samson | 0,38 | 0 |  |
| Annet | 0,21 | 0 |  |
| St. Helen's | 0,20 | 0 |  |
| Teän | 0,16 | 0 |  |
| Great Ganilly | 0,13 | 0 |  |
| Υπόλοιπα 45 νησιά | 0,50 | 0 |  |
| Σύνολο | 16,03 | 2.153 | Hugh Town |

Τα νησιά Σίλι έχουν ταυτοποιηθεί ως την περιοχή που ήταν εξορία δυο αιρετικοί επίσκοποι του 4ου μ.Χ. αιώνα, ο Ινστάντιος και ο Τιβεριανός οι οποίοι ήταν ακόλουθοι του Πρισκιλλιανισμού.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Νησιά Σίλι στο Wikimedia Commons
# Βολβός

Βολβοί κρεμμυδιών
Ο **Βολβός** είναι ο υπόγειος βλαστός ενός φυτού που έχει τροποποιηθεί κατάλληλα έτσι ώστε να εκτελεί αποταμιευτική λειτουργία. Αποτελείται από ένα δίσκο ωοειδή ή στρογγυλεμένο που στην άκρη του φέρει ένα οφθαλμό από λέπια που είναι σαρκώδη, τα οποία προέρχονται από τροποποιημένα φύλλα και από ριζικό σύστημα.

Ο βολβός ανθίζει την άνοιξη ενώ το χειμώνα παραμένει ανενεργός μέσα στο έδαφος. Ο δίσκος του βολβού είναι ένας πολύ μικρός βλαστός ο οποίος δεν φέρει μεσογονάτια κενά ενώ τα λέπια είναι γεμάτα θρεπτικές ουσίες και προσκολλούνται στα πλάγια τμήματα του δίσκου. Ο οφθαλμός του βολβού βρίσκεται στην κορυφή του και δίνει έναν υπέργειο βλαστό ο οποίος αναπτύσσεται στην προέκταση του άξονα του. Στο κάτω τμήμα του δίσκου βρίσκονται πολλές, λεπτές και μακριές ρίζες σε δέσμες.

Υπάρχουν βολβοί που ανθίζουν μία φορά αλλά και άλλοι που ανθίζουν κάθε χρόνο δίνοντας υπέργειους βλαστούς.

Οι βολβοί είναι τριών ειδών:

* **Φολιδωτοί**. Φέρουν λέπια που καλύπτουν το ένα το άλλο μερικώς.
* **Συμπαγείς **Χιτωνοφόροι**. Τα λέπια τους αναπτύσσονται σε μορφή χιτώνων και καλύπτει το ένα το άλλο.

## Εξωτερικοί σύνδεσμοι

* Λεξιλογικός ορισμός του βολβός  στο Βικιλεξικό
* Πολυμέσα σχετικά με το θέμα  Βολβός στο Wikimedia Commons
# Ταξιανθία

Η **ταξιανθία** είναι μια ομάδα ή ένα σύμπλεγμα λουλουδιών που διατάσσονται σε ένα στέλεχος, που αποτελείται από έναν κύριο κλάδο ή μια περίπλοκη διάταξη κλαδιών. Μορφολογικά, είναι το τροποποιημένο τμήμα του βλαστού των φυτικών σπόρων όπου σχηματίζονται άνθη στον άξονα ενός φυτού.
Υπάρχει η ομοιόμορφη ταξιανθία και η ταξιανθία Pluriflora.

## Ομοιόμορφη ταξιανθία

Μπορεί να είναι:

* τερματική, δηλαδή, αφού το λουλούδι μαραθεί, ο μίσχος λουλουδιών πεθαίνει,
* μασχαλιαία, που σημαίνει ότι η ταξιανθία προκύπτει από ένα κλαδί που θα συνεχίσει να μεγαλώνει μετά την ανθοφορία.

Και οι δύο μπορεί να αποτελούνται από μίσχο (το στέλεχος που συνδέει κάθε λουλούδι με το άνθος) και bracts (φύλλα που προστατεύουν το λουλούδι).

## Ταξιανθία Pluriflora

Αρκετά λουλούδια αναδύονται από κάθε στέλεχος, το οποίο μπορεί να είναι πολύ μικρό (όπως συμβαίνει με το φυτό ρυζιού), ή κάπως μεγαλύτερο (όπως αυτά του βολβοειδούς Amaryllis). Μπορούν επίσης να αποτελούνται από μίσχους και bracts.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Ταξιανθία στο Wikimedia Commons
# Νέκταρ (βοτανική)

Μέλισσα που ρουφάει νέκταρ
**Νέκταρ** ονομάζεται ο χυμός που εκκρίνεται από τα άνθη, τους βλαστούς και τα φύλλα των φυτών. Το άχρωμο αυτό υγρό έχει γλυκιά γεύση και κολλώδη υφή, ενώ είναι πλούσιο σε σάκχαρα και υδατάνθρακες. Βοηθά στην επικονίαση των φυτών, αφού προσελκύει τις μέλισσες και τα άλλα έντομα που μεταφέρουν τη γύρη από το ένα φυτό στο άλλο. Οι μέλισσες, επίσης, συλλέγουν το νέκταρ και, αφού το επεξεργαστούν, παρασκευάζουν το μέλι.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Νέκταρ (βοτανική) στο Wikimedia Commons